stanford-oval/wikipedia huggingface dataset:
Fermat’n suuri lause
Fermat’n suuren lauseen tapaus n = 2

Tässä osiossa esitetään matemaattinen todistus Fermat’n suurelle lauseelle tapauksessa  n=2. Todistuksessa tarvitaan seuraavia matemaattisia käsitteitä: suurin yhteinen tekijä (syt), jaollisuus ja kongruenssi. Huomaa yhteys Pythagoraan lauseeseen.
Olkoon
x>0,\;y>0,\;z>0,\;{\textrm {syt}}(x,y)=1\, ja  \,2\mid x.\qquad (1)
Tällöin yleinen ratkaisu yhtälölle
x^{2}+y^{2}=z^{2}\qquad (2)
on
x=2ab,  y=a^{2}-b^{2} ja  z=a^{2}+b^{2},\qquad (3)
missä  a ja  b ovat eri pariteettia olevia luonnollisia lukuja. Lisäksi  {\textrm {syt}}(a,b)=1 ja  a>b>0.
Edelleen jokaista tällaista paria  (a,b) vastaa tarkalleen yksi kolmikko  (x,y,z), joka toteuttaa ehdot (1) ja (2).
Todistus: Oletetaan, että yhtälö (2) pätee ehdoilla (1). Edellä nähtiin, että  y on pariton, ja selvästi myös  z on pariton ja  {\textrm {syt}}(y,z)=1.
Näin ollen  {\frac {1}{2}}(z-y) ja  {\frac {1}{2}}(z+y) ovat kokonaislukuja ja
{\textrm {syt}}\left({\frac {z-y}{2}},{\frac {z+y}{2}}\right)=1.
Muutoin olisi olemassa  d>1 siten, että  d\mid {\frac {z-y}{2}} ja  d\mid {\frac {z+y}{2}},
jolloin  d\mid {\frac {z-y}{2}}\pm {\frac {z+y}{2}} eli  d\mid z ja  d\mid -y, ja seuraisi ristiriita.
Yhtälön (2) nojalla
\left({\frac {x}{2}}\right)^{2}=\left({\frac {z-y}{2}}\right)\left({\frac {z+y}{2}}\right),\qquad (4)
ja molempien puolten alkulukuhajotelmia tarkastelemalla huomataan, että yhtälön oikeanpuoleisten tekijöiden on oltava neliöitä, koska niiden suurin yhteinen tekijä on 1. Täten
{\frac {z+y}{2}}=a^{2},\quad {\frac {z-y}{2}}=b^{2},\qquad (5)
joillekin
a>0,  b>0, joille  a>b ja  {\textrm {syt}}(a,b)=1.
On myös voimassa kongruenssi
a+b\equiv a^{2}+b^{2}=z\equiv 1 (mod 2)
mistä nähdään, että alkiot  a ja  b ovat eri pariteettia. Kongruenssin  a+b\equiv a^{2}+b^{2} (mod 2) näkee todeksi sijoittamalla alkioiden  a ja  b tilalle luvut 0 ja 1 eri kombinaatioina.
Täten kaikki yhtälön (2) ratkaisut, jotka toteuttavat ehdot (1), ovat muotoa
x=2ab,  y=a^{2}-b^{2} ja  z=a^{2}+b^{2},\qquad (6)
missä  a ja  b ovat eri pariteettia ja toteuttavat ehdot
{\textrm {syt}}(a,b)=1 ja  a>b>0.\qquad (7)
Ratkaisu (6) nähdään todeksi yhtälöiden (4) ja (5) avulla.
Oletetaan toisaalta, että  a ja  b ovat eri pariteettia ja toteuttavat ehdot (7), ja että kaavat (3) ovat voimassa. Silloin
x^{2}+y^{2}=4a^{2}b^{2}+(a^{2}-b^{2})^{2}=(a^{2}+b^{2})^{2}=z^{2},
missä
x>0,  y>0,  z>0 ja  2\mid x.
Edelleen, jos  {\textrm {syt}}(x,y)=d, niin
d\mid y=a^{2}-b^{2},\quad d\mid z=a^{2}+b^{2}.
Vähentämällä ja summaamalla edelliset toisistaan saadaan  d\mid 2a^{2} ja  d\mid 2b^{2}.
Koska  {\textrm {syt}}(a,b)=1, niin  d=1 tai  d=2. Koska muuttuja  y on pariton, on luvun  d oltava  1. Näin ollen  {\textrm {syt}}(x,y)=1.
Täten jos ratkaisu  (x,y,z) tunnetaan, niin sitä vastaavat yksikäsitteiset  a ja  b, jotka saadaan yhtälöistä (5). Toisaalta jokaista ehdot (7) toteuttavaa eri pariteettista paria  (a,b) vastaa yksikäsitteinen yhtälön (2) ratkaisu  (x,y,z), joka saadaan yhtälöistä (3).
Tästä seuraa, että jokaista paria  (a,b) vastaa tarkalleen yksi kolmikko  (x,y,z).
Kirjallisuutta

Singh, Simon: Fermat’n viimeinen teoreema: Kertomus ongelmasta, joka piinasi maailman parhaita matemaatikoita 358 vuoden ajan.  ((Fermat’s enigma: The epic quest to solve the world's greatest mathematical problem, 1998.) Esipuhe: John Lynch)  Suomentanut Katriina Savolainen. Helsinki:  Tammi, 1998.  ISBN 951-31-1118-0
Wiles, Andrew (1995): Modular elliptic curves and Fermat's last theorem (Arkistoitu – Internet Archive), Annals of Mathematics (141) (3), 443–551.
Aiheesta muualla

Kuvia tai muita tiedostoja aiheesta Fermat’n suuri lause Wikimedia Commonsissa
Moneyball

| Moneyball |
| --- | --- |
 Virallinen elokuvateatterijuliste.
Ohjaaja:  Bennett Miller
Käsikirjoittaja:   Steven Zaillian  Aaron Sorkin 
Tarina:  Stan Chervin
Perustuu:  Michael Lewisin kirjaan Moneyball
Tuottaja:   Michael De Luca  Rachael Horovitz  Brad Pitt 
Säveltäjä:  Mychael Danna
Kuvaaja:  Wally Pfister
Leikkaaja:  Christopher Tellefsen
Pääosat:   Brad Pitt  Jonah Hill  Philip Seymour Hoffman 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Sony Pictures Releasing
Ensi-ilta:   2011-09-2323. syyskuuta 2011 (Yhdysvallat)  2011-12-022. joulukuuta 2011 (Suomi)  
Kesto:  133 minuuttia
Alkuperäiskieli:  englanti
Budjetti:  50 miljoonaa dollaria
Tuotto:  110,2 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Moneyball on Bennett Millerin ohjaama elämäkerrallinen urheiludraamaelokuva vuodelta 2011. Se perustuu Michael Lewisin samannimiseen tietokirjaan, jonka Steven Zaillian ja Aaron Sorkin ovat sovittaneet käsikirjoitukseksi Stan Chervinin tarinan pohjalta. Sen pääosissa ovat Brad Pitt, Jonah Hill ja Philip Seymour Hoffman.
Elokuva seuraa baseball-joukkue Oakland Athleticsin kautta 2002, kun sen toimitusjohtaja Billy Beane (Pitt) ottaa käyttöön tilastoihin perustuvan lähestymistavan rakentaakseen kilpailukykyisen joukkueen pienellä budjetilla. Menetettyään avainpelaajansa varakkaammille joukkueille, Beane haastaa perinteiset pelaajatarkkailumenetelmät yhdessä apulaisensa Peter Brandin (Hill) kanssa, joka käyttää tietokoneanalyysiä löytääkseen aliarvostettuja pelaajia.
Moneyball sai kuusi Oscar-ehdokkuutta parhaasta elokuvasta, miespääosasta, miessivuosasta, sovitetusta käsikirjoituksesta, äänityksestä ja leikkauksesta. Se ei kuitenkaan voittanut yhdessäkään kategoriassa.
Näyttelijät

| 0 | 1 | 2 |
| --- | --- | --- |
|  Brad Pitt  | … |  Billy Beane   |
|  Jonah Hill  | … |  Peter Brand   |
|  Philip Seymour Hoffman  | … |  Art Howe   |
|  Robin Wright  | … |  Sharon Beane   |
|  Chris Pratt  | … |  Scott Hatteberg   |
|  Stephen Bishop  | … |  David Justice   |
|  Reed Diamond  | … |  Mark Shapiro   |
|  Brent Jennings  | … |  Ron Washington   |
|  Ken Medlock  | … |  Grady Fuson   |
|  Jack McGee  | … |  Rocco   |
|  Vyto Ruginis  | … |  Chris Pittaro   |
|  Nick Searcy  | … |  Matt Keough   |
|  Glenn Morshower  | … |  Ron Hopkins   |
|  Casey Bond  | … |  Chad Bradford   |
|  Nick Porrazzo  | … |  Jeremy Giambi   |
|  Kerris Dorsey  | … |  Casey Beane   |
|  Arliss Howard  | … |  John W. Henry   |
|  Derrin Ebert  | … |  Mike Magnante   |
|  Miguel Mendoza  | … |  Ricardo Rincón   |
|  Adrian Bellani  | … |  Carlos Peña   |
|  Art Ortiz  | … |  Eric Chavez   |
|  Royce Clayton  | … |  Miguel Tejada   |
Aiheesta muualla

Moneyball Internet Movie Databasessa (englanniksi)
Törmäystesti

Törmäystesti
Törmäystesti on ajoneuvoille suoritettava turvallisuuskoe. Nykyään tormäystesteissä voidaan käyttää fyysisten testien sijasta myös mallinnusohjelmia.lähde?
Euro NCAP -testit (The European New Car Assessment Programme) ovat nykyaikaisimmatkenen mukaan? eurooppalaiset testit, joissa fyysisesti testataan uusien automallien kolariturvallisuutta. Ne koostuvat useista erilaisista, standardoiduista testeistä, joissa tarkoituksena on tuottaa tietoa, jonka perusteella eri automallien turvallisuutta ja toisaalta aggressiivisuuttaselvennä voidaan vertailla keskenään.lähde?
Euro NCAP:n lisäksi on olemassa muita törmäystestejä, joissa käytettyjen nopeuksien sekä nukketyyppienselvennä lukumäärä ja tyyppi vaihtelevat, mutta perusidea on kaikissa sama. Muita törmäystestejä ovat muun muassa:lähde?
USNCAP (NHTSA)
ANCAP
JNCAP (Japani)
IIHS (USA)
ADAC (Saksa)
Aiheesta muualla

EuroNCAP:n viralliset kotisivut (englanniksi)
Saturn Aura

| Saturn Aura |
| --- | --- |

Valmistustiedot
Valmistusmaa:   Yhdysvallat
Valmistaja:  Saturn
Konserni:  General Motors
Valmistusvuodet:  2006–2009
Korimalli:  4-ovinen sedan
Luokka:  D-segmentti mid-size
Edeltäjä:  Saturn L-Series
Seuraaja:  Buick Regal/Buick LaCrosse
Teknisesti samankaltaisia:  Chevrolet Malibu Fiat Croma Opel Signum Opel Vectra C Pontiac G6 Saab 9-3
Tekniset tiedot
Mitat
Pituus:  4 849 mm
Leveys:  1 786 mm
Korkeus:  1 463 mm
Saturn Aura on mid-size-luokan henkilöauto, jota General Motors valmisti vuosina 2006–2009 Saturn-brändin alla. Sitä valmistettiin Kansasin osavaltiossa Kansas Cityssä.
Saturn Aura
Aiheesta muualla

Kuvia tai muita tiedostoja aiheesta Saturn Aura Wikimedia Commonsissa
Koksi

Koksia
Koksi on kivihiilestä kuivatislaamalla valmistettua hiiltä, joka on kivihiiltä puhtaampaa ja lämpöarvoltaan parempaa polttoainetta. Kivihiilen laatu vaihtelee myös paljon, mutta koksin valmistuksella saadaan laatueroja tasoitettua helpottaen muun muassa kulutuslaskelmia. Koksin aikakausi alkoi teräksen massatuotannon myötä.
Tärkein koksin käyttömuoto nykypäivänä ovat metallurgiset pelkistysreaktiot, varsinkin raudan valmistus. Koksin sisältämä hiili toimii pelkistimenä. Masuunissa tapahtuvassa pelkistymisreaktiossa koksin sisältämä hiili riistää metallioksideista hapen hapettuen itse ensin hiilimonoksidiksi ja edelleen hiilidioksidiksi sekä siten pelkistää metallioksidit vapaiksi metalleiksi.
Menetelmän valmistaa takkirautaa koksin avulla kehitti englantilainen Abraham Darby I.
Aiheesta muualla

Kuvia tai muita tiedostoja aiheesta Koksi Wikimedia Commonsissa
Wieliczkan suolakaivos

| Wieliczkan suolakaivos |
| --- | --- |
 Kappeli Wieliczkan kaivoksessa.
Maailmanperintökohde
Sijainti:  Krakówin piirikunta] Vähä-Puolan voivodikunta, Puola  49°58′45″N, 20°3′50″E
Kriteerit:  (iv)
Tunnusnumero:  32
Valintahistoria
Valintavuosi:  1978
Laajennusvuosi:  2008,2013
 
Wieliczkan suolakaivos on Unescon maailmanperintöluetteloon kuuluva puolalainen suolakaivos 15 kilometrin päässä Krakovasta. Kaivos on yksi maailman vanhimmista, ja se tuotti suolaa yhtäjaksoisesti 700 vuotta 1300-luvulta aina vuoteen 2007 asti.
Kaupallinen kaivostoiminta päättyi Wieliczkassa vuonna 1996 tulvaongelmien ja suolan alhaisen hinnan vuoksi, mutta suolaa louhittiin viime vuosiin asti matkamuistoksi.
Unesco listasi Wieliczkan kaivoksen maailmanperintökohteeksi vuonna 1978. Kohteen erikoisuuksia ovat suolasta rakennetut kappelit taidokkaine suolasta veistettyine koristeineen, patsaineen ja kruunuineen. Kaivoksessa käy vuosittain 1,2 miljoonaa vierailijaa.
Vuorisuolakide Wieliczkan kaivoksesta.
Aiheesta muualla

Kuvia tai muita tiedostoja aiheesta Wieliczkan suolakaivos Wikimedia Commonsissa
The Salt of the Earth (Arkistoitu – Internet Archive) (englanniksi)
Maanalainen suolamaailma. Käynti Wieliczkan suolakaivoksissa, Suomen Kuvalehti, 14.02.1925, nro 7, s. 10, Kansalliskirjaston digitaaliset aineistot
https://muzeum.wieliczka.pl/en
Luettelo vuonna 2018 kuolleista henkilöistä

Tämä on luettelo vuonna 2018 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Tuntematon päivämäärä

Jorma Aittasalmi, suomalainen opettaja ja kirjailija (s. 1932)
Raili Hoviniemi, suomalainen telinevoimistelija ja uimahyppääjä (s. 1936)
Anja Juvonen, suomalainen taidekutoja ja runoilija (s. 1928)
Loongkoonan, australialainen taidemaalari (s. 1910)
Richard Mabuza, swazimaalainen kestävyysjuoksija (s. 1946)
Nero (täsmennyssivu)

Wikisanakirjassa on tähän liittyvä sananselitys: .
Nero tarkoittaa seuraavia asioita:
nero, erityisen lahjakas henkilö
Nero, Rooman keisari
Nero, Georg Friedrich Händelin ooppera vuodelta 1705
Nero, pseudo-Lukianoksen satiiri keisari Nerosta
Keisari Nero, vuonna 1909 valmistunut mykkäelokuva
Nero, vuonna 1922 valmistunut elokuva
Nerojärvi, järvi Keski-Venäjällä
Nero Burning ROM, tietokoneohjelma
Nero-Film, saksalainen elokuvayhtiö
Nero, englantilainen elektronisen musiikin yhtye
Nero-julistus, Hitlerin vuonna 1945 antama määräys eräiden rakennusten tuhoamisesta
Nero, sukunimenä:
Carlo Gabriel Nero (s. 1969), italialais-englantilainen dokumentaristi ja elokuvantekijä
Eero Nero (1916–1963), suomalainen sotarikollinen jatkosodan ajalta
Franco Nero (s. 1941), italialainen näyttelijä
Gaius Claudius Nero, roomalainen sotilas ja konsuli
Oskar Nero (1873–1937), suomalainen insinööri ja Rauman ensimmäinen kaupunginjohtaja
Tiberius Nero, roomalainen poliitikko ja sotilas.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nero”, voi hakea sivunnimihaulla, laajalla sivunnimihaulla tai tekstihaulla.
Salatut elämät – 16. esityskausi (2013–2014)

| Salatut elämät 16>  kausi (2013–2014) |
| --- | --- |
 
 Salattujen elämien tunnus vuosina 2014–2019. Otettiin käyttöön sarjan 15-vuotisjuhlakauden kunniaksi, 27.1.2014.
 
Alkuperämaa:   Suomi
Esittäminen
Verkko:  MTV3
Ensimmäinen esitys:  2013-09-099. syyskuuta 2013
Viimeinen esitys:  2014-06-1212. kesäkuuta 2014
Esitysten määrä:  170
Kaudet
 ← Edellinen 15. kausi (2012–2013) Seuraava → 17. kausi (2014–2015)
Salatut elämät -saippuasarjan 16. kausi esitettiin MTV3-kanavalla alkaen syyskuussa 2013 ja päättyen kesäkuussa 2014.
Henkilöt > Päähenkilöt

| 0 | 1 | 2 |
| --- | --- | --- |
|  Markku Pulli  | … |  Joonatan Sievinen   |
|  Venla Savikuja  | … |  Heidi Aaltonen   |
|  Mikko Parikka  | … |  Jiri Viitamäki   |
|  Kirsi Ståhlberg  | … |  Isabella Holm   |
|  Sara Parikka  | … |  Peppi Puolakka   |
|  Tero Tiittanen  | … |  Sergei Kuula   |
|  Jarkko Nyman  | … |  Sebastian Vuorela   |
|  Petteri Paavola  | … |  Elias Vikstedt   |
|  Rufus Rusanen  | … |  Severi Sievinen   |
|  Timo Jurkka  | … |  Lasse Sievinen   |
|  Pauliina Jokinen  | … |  Matleena Rintala   |
|  Ronny Roslöf  | … |  Lari Väänänen   |
|  Emil Hallberg  | … |  Tale Taalasmaa   |
|  Hemmo Karja  | … |  Janne Haukkala   |
|  Rosa Rusanen  | … |  Iida Mustonen   |
|  Anneli Ranta  | … |  Helena Kuula   |
|  Jarmo Koski  | … |  Seppo Taalasmaa   |
|  Jasmin Hamid/Jenni Banerjee  | … |  Katariina Mäkelä   |
|  Mia Ehrnrooth  | … |  Cindy Rintala   |
|  Sami Sarjula  | … |  Ossi Puolakka   |
|  Susanna Mikkonen  | … |  Liisa Salo   |
|  Pete Lattu  | … |  Kalle Laitela   |
|  Esko Kovero  | … |  Ismo Laitela   |
|  Johanna Nurmimaa  | … |  Paula Sievinen   |
|  Oliver Lehto  | … |  Oliver Vuorela   |
|  Maija-Liisa Peuhu  | … |  Ulla Taalasmaa   |
|  Kerttu Rissanen  | … |  Sanni Pohjonen   |
|  Juska Reiman  | … |  Miska Koistinen   |
|  Maria Nieminen  | … |  Kristiina Pohjonen   |
|  Oona Kare  | … |  Marianna Kurki   |
|  Nora Rinne  | … |  Camilla Mustavaara   |
|  Irina Vartia  | … |  Monica Mustavaara   |
Henkilöt > Sivuhenkilöt

| 0 | 1 | 2 |
| --- | --- | --- |
|  Ari-Matti Hedman  | … |  Ilkka Väänänen   |
|  Kalle Jokela  | … |  Aksu   |
|  Maarit Poussa  | … |  Jutta Korhonen   |
|  Lari Laurikkala  | … |  Niko Vainio   |
|  Mirva Kuivalainen  | … |  Veera Puolakka   |
Aiheesta muualla

Salatut elämät - Episode List: 2013
Salatut elämät - Episode List: 2014
Salatut elämät – 18. esityskausi (2015–2016)

| Salatut elämät 18>  kausi (2015–2016) |
| --- | --- |
 
 Salattujen elämien tunnus vuosina 2014–2019. Otettiin käyttöön sarjan 15-vuotisjuhlakauden kunniaksi, 27.1.2014.
 
Alkuperämaa:   Suomi
Esittäminen
Verkko:  MTV3
Ensimmäinen esitys:  2015-08-3131. elokuuta 2015
Viimeinen esitys:  2016-06-1515. kesäkuuta 2016
Esitysten määrä:  180
Kaudet
 ← Edellinen 17. kausi (2014–2015) Seuraava → 19. kausi (2016–2017)
Salatut elämät -saippuasarjan 18. kausi esitettiin MTV3-kanavalla alkaen elokuussa 2015 ja päättyen kesäkuussa 2016. Kaudella nähtiin sarjan 3000. jakso.
Henkilöt > Päähenkilöt

| 0 | 1 | 2 |
| --- | --- | --- |
|  Pete Lattu  | … |  Kalle Laitela   |
|  Esko Kovero  | … |  Ismo Laitela   |
|  Mikko Parikka  | … |  Jiri Viitamäki   |
|  Sami Uotila  | … |  Aki Nikkinen   |
|  Johanna Puhakka  | … |  Alissa Nikkinen   |
|  Rufus Rusanen  | … |  Severi Sievinen   |
|  Tero Tiittanen  | … |  Sergei Kuula   |
|  Jarkko Nyman  | … |  Sebastian Vuorela   |
|  Oliver Lehto  | … |  Oliver Vuorela   |
|  Anneli Ranta  | … |  Helena Kuula   |
|  Tiia Elg  | … |  Eva Tamminen   |
|  Sonja Kasurinen  | … |  Nella Tamminen   |
|  Monika Lindeman  | … |  Linda Eerikäinen   |
|  Irina Vartia  | … |  Monica Mustavaara   |
|  Rosa Rusanen/Pinja Kanon  | … |  Iida Mustonen   |
|  Hemmo Karja  | … |  Janne Haukkala   |
|  Tommi Taurula  | … |  Kari Taalasmaa   |
|  Maija-Liisa Peuhu  | … |  Ulla Taalasmaa   |
|  Emil Hallberg  | … |  Tale Taalasmaa   |
|  Ronny Roslöf  | … |  Lari Väänänen   |
|  Maria Nieminen  | … |  Kristiina Pohjonen   |
|  Kerttu Rissanen  | … |  Sanni Pohjonen   |
|  Oona Kare  | … |  Marianna Kurki   |
|  Petteri Paavola  | … |  Elias Vikstedt   |
|  Sara Parikka  | … |  Peppi Puolakka   |
Aiheesta muualla

Salatut elämät - Episode List: 2015
Miltton

| Miltton Group Oy |
| --- | --- |

Tunnuslause:  Teemme muutoksen näkyväksi.
Yritysmuoto:  osakeyhtiö
Perustettu:  2001
Perustaja:  Mathias Järnström
Toimitusjohtaja:  Mathias Järnström
Puheenjohtaja:  Jorma Ollila
Avainhenkilöt:   Fredrik Andersson  Caterina Fake  Matias Järnström  Paula Salovaara  Jan Vapaavuori 
Kotipaikka:  Helsinki, Suomi
Toimiala:  Suhdetoiminta ja viestintä
Tuotteet:  Johdon viestinnän, markkinoinnin ja vaikuttamisen konsultointi
Liikevaihto:  4,2 milj. € (2021)
Liikevoitto:  -0,2 milj. € (2021)
Henkilöstö:  14
Tytäryhtiöt:   Miltton Oy  Miltton Agency Ab  Miltton Brussels Sprl  Miltton Digital Oy  Miltton Insights Ab  Miltton Networks Oy  Miltton Sweden Ab  Miltton Public Affairs Sweden Ab  Nordic West Office 
Kotisivu:  miltton.com/fi
Infobox OKVirheellinen NIMI-arvo: 
| Miltton Oy |
| --- | --- |
Yritysmuoto:  osakeyhtiö
Perustettu:  2001
Toimitusjohtaja:  Antti Salomaa
Puheenjohtaja:  Mathias Järnström
Avainhenkilöt:   Laura Nyman  Beata Rosenlew 
Kotipaikka:  Helsinki, Suomi
Toimiala:  Suhdetoiminta ja viestintä
Liikevaihto:  25,5 milj. € (2022)
Liikevoitto:  1 milj. € (2022)
Henkilöstö:  237
Emoyhtiö:  Miltton Group Oy
Infobox OKVirheellinen NIMI-arvo: 
Miltton Group on vuonna 2001 perustettu viestintään, markkinointiin, johtamiseen ja vaikuttamiseen erikoistunut konsulttitalo. Vuonna 2021 Miltton oli Suomen suurin markkinointiviestintätoimisto.
Historia

Helsingissä 2001 perustettu Miltton on työntekijäosakkaidensa omistama yhtiö, jonka perustaja on Milttonin toimitusjohtaja Mathias Järnström. Aiemmin Milttonin omisti sijoitusyhtiö Norvestia, mutta vuonna 2014 Milttonin työntekijöistä koostuva kymmenen avainhenkilön ryhmä osti sijoitusyhtiön osuuden pois.
Miltton on tehnyt yritys- ja markkinointiviestintää, nykyisin myös muuta konsultointia.
2010-luvulla yhtiö laajeni ja sen alle perustettiin tytäryhtiöitä. Vuonna 2021 Miltton Groupin liikevaihto oli 32,7 miljoonaa euroa ja liikevoitto 4,5 miljoonaa euroa.
Miltton Groupin päätoimisto on Helsingin Sörnäisissä. The Miltton Houseksi nimetty talo on arkkitehtonisesti ja kaupunkikuvallisesti arvokas suojeltu rakennus. Sen ovat suunnitelleet arkkitehdit Armas Lindgren ja Bertel Liljequist. Suuresta tehdaskorttelista ainoana säilytetyn entisen separaattoritehtaan tunnistettavin piirre on Sörnäisten rantatien päädyssä sijaitseva porttikongi, joka on mahdollistanut junanvaunujen ajamisen rakennuksen sisälle.
Tytäryhtiöt

Miltton Networks keskittyy vaikuttajaviestinnän strategisiin palveluihin. Yhtiö on perustettu vuonna 2014.
Miltton Sweden on Tukholmassa toimiva markkinointitoimistoryhmä.
Miltton Brussels tarjoaa viestintäpalveluita pohjoismaisille yrityksille. Toimisto on perustettu vuonna 2015 yhdessä kööpenhaminalaisen Holm Kommunikation -yrityksen kanssa.
Miltton New Nordics tarjoaa markkinointiviestinnän ja vaikuttajaviestinnän palveluita baltialaisille ja pohjoismaisille yrityksille. Miltton Latvia toimii yhteistyössä Milttonin Tallinnan toimiston kanssa.
Nordic West Office on johdon konsultointitoimisto, joka tarjoaa pohjoismaisille yrityksille kansainvälistä akateemista, yhteiskunnallista, lainopillista sekä viestinnällistä osaamista. Nordic West Office toimii yhteistyössä kansainvälisen lakiasiantoimisto Orrickin sekä poliittisia analyyseja tuottavan Oxford Analytican kanssa.
Tunnustukset ja palkinnot

Puuilo – Morjensta Pörssiin
Grand Prix Kaiku Audio Awardseissa, Kultahuippu Vuoden huiput 2021 –kilpailussa.
Hän – Maailman kaunein sana?
Grand Prix Vuoden huiput 2020 -kilpailussa, Outstanding place marketing at City Nation Place Awards 2021
Hive Helsinki – Koodikoulun lanseeraus
Pronssia Effie Finland 2019 -kilpailussa, Hopeaa Grand One 2019 -kilpailussa
Saaran kaksi elämää
Shortlista at Cannes Lions -kilpailussa, Gold at Kultaa Grand One 2020 -kilpailussa
Vuonna 2017 Milttonin CMI:lle suunnittelema kampanja Älä kerro Martille ja sekä kiertotalouskampanja Kinkkutemppu saivat Eurobestissä kummatkin pronssia. Viestintää ja PR:ää mittaavassa European Excellence Awardseissa Älä kerro Martillesai vuoden viraaliviestinnän tittelin sekä koko kilpailun Grand Prix -palkinnon. Kinkkutemppu palkittiin myös vuoden parhaana energia-alan työnä ja Sultan-kondomien F*ck like a Finn vuoden pohjoismaisena työnä.lähde?
Gold SABRE -palkinto Corporate Media Relations -kategoriass Kinkkutempulle.
Arlan Luonto+ -vihannesjogurttien lanseeraus palkittiin In2 SABRE -palkinnolla edistyksellisestä blogien hyödyntämisestä.lähde?
Tahdon2013-kansanliike vuonna 2014 palkittiin Suomessa Grand One 2015 Grandprix-palkinnolla, Vuoden huiput 2014 Grandprix-palkinnolla ja Vuoden huiput -kilpailun palkinnolla parhaasta integroidun markkinointiviestinnän kampanjasta. Lisäksi kampanja sai kansainvälistä tunnustusta ja voitti Sabre Awardsien Multicultural Marketing -sarjan pääpalkinnon.
Milttonin perustaja Mathias Järnström sai vuonna 2014 Mainonnan monitaho -palkinnon.
Suhde politiikkaan

Tunnettuna esimerkkinä pyöröovi-ilmiöstä on pidetty vihreiden ministeriavustajana toimineen Elina Moision siirtymistä Miltton-konsernin vaikuttajaviestinnästä vastaavan Miltton Networksin toimitusjohtajaksi. Samassa yhtiössä on työskennellyt eri rooleissa myös RKP:n entinen kansanedustaja Stefan Wallin. Vastaava esimerkki on myös pitkän poliittisen uran kokoomuksessa tehneen Jan Vapaavuoren siirtyminen Milttonin hallituksen jäseneksi ja osa-aikaiseksi neuvonantajaksi.
Miltton on ollut mukana mukana näyttävästi lainsäädäntöä muuttaneessa Tahdon2013-kampanjassa. Alun perin kampanja käynnistyi kansalaisaloitteena, mutta se sai viestintätoimiston avustuksella runsaasti tarvitsemaansa näkyvyyttä.
Aiheesta muualla

Yrityksen kotisivu
Martti (kirjaintyyppi)

Suomen evankelis-luterilaisen kirkon logossa käytetään Martti-kirjaintyyppiä
Martti on Suomen evankelis-luterilaisen kirkon käyttämä kirjaintyyppi. Kirjaintyyppi otettiin käyttöön vuonna 2011 ja sitä pyritään käyttämään kaikessa kirkon omassa viestinnässä.
Tomi Haaparanta suunnitteli kirjaintyypin Carter Sans -kirjaintyypin pohjalta ja Kirkkohallitus hyväksyi Martin vuonna 2011. Kirjaintyypille omalaatuinen piirre on, että sillä on oma kirjain myös ristille.
Germund

| Germund |
| --- | --- |
Nimipäivä:   
– suomenkielinen:  –
– ruotsinkielinen:  16. tammikuuta
– ortodoksinen:  –
Muunnelmia:  –
Vastineita eri kielissä:  Gjermund
Nimen alkuperä:  muinaisskandinaavinen, keihäin suojeleva
Infobox OKNimi-testi OK: 
Germund on miehen etunimi. Nimi on muinaisskandinaavista alkuperää ja tarkoittaa keihäin suojelevaa.
Suomessa nimi Germund on Digi- ja väestötietoviraston tietojen mukaan annettu vuoden 2019 loppuun mennessä alle 55 henkilölle. Germundin nimipäivä on suomen­ruotsalaisen kalenterin mukaan 16. tammikuuta.
Nimi Germund esiintyy Suomessa myös paikannimissä. Ruotsinkielinen nimeen perustuva paikannimi on Germundsvidja Perniössä Salossa, aiemmin Kemiössä.
Tunnettuja Germundeja

Germund Fredrik Aminoff (1796–1876), suomalainen filosofi ja professori
Germund Gustaf Aminoff (1823–1908), suomalainen varatuomari, hovioikeudenneuvos, virkamies ja Tammikuun valiokunnan jäsen
Germund Cederhielm (1661–1741), ruotsalainen laki- ja hallintomies
Germund Karl Cederhjelm (1717–1789), ruotsalainen valtiopäivämies, kuvernööri, kamariherra ja Turun hovioikeuden presidentti
Germund Paaer (1881–1950), suomalainen graafinen suunnittelija, tekstaaja, kirjankuvittaja ja piirtäjä